2002D0757 — FI — 20.12.2013 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 19 päivänä syyskuuta 2002, väliaikaisista kiireellisistä kasvinsuojelutoimenpiteistä Phytophthora ramorum Werres, De Cock & Man in 't Veld sp. nov. -organismin yhteisöön kulkeutumisen ja siellä leviämisen estämiseksi (tiedoksiannettu numerolla K(2002) 3380) (2002/757/EY) (EYV L 252, 20.9.2002, p.37)

Muutettu:









▼B

KOMISSION PÄÄTÖS,

tehty 19 päivänä syyskuuta 2002,

väliaikaisista kiireellisistä kasvinsuojelutoimenpiteistä Phytophthora ramorum Werres, De Cock & Man in 't Veld sp. nov. -organismin yhteisöön kulkeutumisen ja siellä leviämisen estämiseksi

(tiedoksiannettu numerolla K(2002) 3380)

(2002/757/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä toimenpiteistä 8 päivänä toukokuuta 2000 annetun neuvoston direktiivin 2000/29/EY ( 1 ), sellaisena kuin se on viimeksi muutettuna komission direktiivillä 2002/36/EY ( 2 ), ja erityisesti sen 16 artiklan 3 kohdan kolmannen virkkeen, sekä katsoo seuraavaa: (1) Jos jäsenvaltio katsoo, että direktiivin 2000/29/EY liitteeseen I tai II kuulumaton haitallinen organismi on vaarassa kulkeutua sen alueelle tai levitä siellä, se voi väliaikaisesti toteuttaa tarvittavia lisätoimenpiteitä vaaran torjumiseksi. (2) Yhdistynyt kuningaskunta ilmoitti 29 päivänä huhtikuuta 2002 muille jäsenvaltioille ja komissiolle Phytophthora ramorum Werres, De Cock & Man in 't Veld sp. nov. -organismin (jäljempänä ”haitallinen organismi”) esiintymisestä alueellaan ja vahvisti 13 päivänä toukokuuta 2002 lisätoimenpiteitä kyseisen organismin yhteisöön kulkeutumisen ja siellä leviämisen estämiseksi. Myös Alankomaat ja Saksa ilmoittivat 29 päivänä huhtikuuta 2002 kyseisen organismin esiintymisestä alueellaan. (3) Haitallista organismia ei ole lueteltu direktiivin 2000/29/EY liitteessä I eikä liitteessä II. Saatavilla olevaan tieteelliseen tietoon perustuva alustava tuhoojan riskiarvio on kuitenkin osoittanut, että kyseinen organismi ja sen aiheuttamat haitat saattavat aiheuttaa yhteisössä huomattavan ongelman kasvien terveydelle. Erityisesti ainoastaan Amerikan yhdysvalloissa esiintyvät Euroopan ulkopuoliset kannat saattavat aiheuttaa ongelmia yhteisön tammipuille ja eurooppalaiset kannat sellaisille koristekasveille kuin Rhododendron spp. ja Viburnum spp. Jäsenvaltioiden asianomaisia viranomaisia on pyydetty jatkamaan tieteellistä tutkimusta, joka koskee Euroopan ulkopuolisten kantojen yhteisön tammipuille aiheuttamaa riskiä, haitallisen organismin epidemiologiaa ja mahdollisia isäntäkasveja. (4) Tämän vuoksi on tarpeen toteuttaa väliaikaisia kiireellisiä kasvinsuojelutoimenpiteitä kyseisen haitallisen organismin yhteisöön kulkeutumisen ja siellä leviämisen estämiseksi. (5) Kyseisiä toimenpiteitä olisi sovellettava haitallisen organismin kulkeutumiseen yhteisöön ja siellä leviämiseen, sen tunnettujen isäntäkasvien tuotantoon ja siirtoihin yhteisössä, haitallisen organismin torjuntaan sekä kyseisen organismin esiintymisen tai esiintymättömyyden yleiseen valvontaan jäsenvaltioissa. Näitä toimenpiteitä ei ole kuitenkaan tarpeen soveltaa lajin Rhododendron simsii Planch. kasveihin, hedelmiä ja siemeniä lukuun ottamatta, sillä käytettävissä olevista tiedoista käy ilmi, että haitallinen organismi ei vaikuta näihin kasveihin. (6) Edellä mainittujen toimenpiteiden tuloksia arvioidaan säännöllisesti vuosina 2002 ja 2003 erityisesti jäsenvaltioiden toimittamien tietojen perusteella. Mahdollisista muista toimenpiteistä päätetään kyseisen arvioinnin ja jäsenvaltioiden toimittamien tieteellisten lausuntojen perusteella. (7) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Tässä päätöksessä tarkoitetaan:

1. ”haitallisella organismilla”Phytophthora ramorum Werres, De Cock & Man in 't Veld sp. nov. -organismia;

▼M2

2. ”tartunnalle alttiilla kasveilla” seuraavien sukujen ja lajien kasveja, hedelmiä ja siemeniä lukuun ottamatta: Acer macrophyllum Pursh, Acer pseudoplatanus L., Adiantum aleuticum (Rupr.) Paris, Adiantum jordanii C. Muell., Aesculus californica (Spach) Nutt., Aesculus hippocastanum L., Arbutus menziesii Pursch., Arbutus unedo L., Arctostaphylos spp. Adans, Calluna vulgaris (L.) Hull, Camellia spp. L., Castanea sativa Mill., Fagus sylvatica L., Frangula californica (Eschsch.) Gray, Frangula purshiana (DC.) Cooper, Fraxinus excelsior L., Griselinia littoralis (Raoul), Hamamelis virginiana L., Heteromeles arbutifolia (Lindley) M. Roemer, Kalmia latifolia L., Laurus nobilis L., Leucothoe spp. D. Don, Lithocarpus densiflorus (Hook. & Arn.) Rehd., Lonicera hispidula (Lindl.) Dougl. ex Torr.&Gray, Magnolia spp. L., Michelia doltsopa Buch.-Ham. ex DC, Nothofagus obliqua (Mirbel) Blume, Osmanthus heterophyllus (G. Don) P. S. Green, Parrotia persica (DC) C.A. Meyer, Photinia x fraseri Dress, Pieris spp. D. Don, Pseudotsuga menziesii (Mirbel) Franco, Quercus spp. L., Rhododendron spp. L., lukuun ottamatta: Rhododendron simsii Planch., Rosa gymnocarpa Nutt., Salix caprea L., Sequoia sempervirens (Lamb. ex D. Don) Endl., Syringa vulgaris L., Taxus spp. L., Trientalis latifolia (Hook), Umbellularia californica (Hook.& Arn.) Nutt., Vaccinium ovatum Pursh ja Viburnum spp. L.;

3. ”tartunnalle alttiilla puulla”Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. ja Taxus brevifolia Nutt. -sukujen ja -lajien puuta;

4. ”tartunnalle alttiilla kuorella”Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. ja Taxus brevifolia Nutt. -sukujen ja -lajien irrallaan olevaa kuorta.

▼B

2 artikla

Kielletään haitallisen organismin Euroopan ulkopuolisten ja eurooppalaisten kantojen tuominen yhteisöön ja levittäminen siellä.

3 artikla

▼M3

1. Tartunnalle alttiita kasveja ja tartunnalle altista puuta saa tuoda unionin alueelle ainoastaan, jos ne ovat tämän päätöksen liitteessä olevassa 1A ja 2 kohdassa vahvistettujen kiireellisten kasvinsuojelutoimenpiteiden mukaisia, jos direktiivin 2000/29/EY 13 artiklan 1 kohdan ensimmäisessä alakohdassa tarkoitetut muodollisuudet on täytetty ja jos haitallisen organismin Euroopan ulkopuolisten kantojen esiintymistä koskevien muodollisuuksien tuloksena tartunnalle alttiit kasvit ja tartunnalle altis puu on havaittu haitallisesta organismista vapaiksi.

Poiketen siitä mitä ensimmäisessä alakohdassa säädetään, Amerikan yhdysvalloista peräisin olevaa, Acer macrophyllum Pursh- ja Quercus spp. L. -lajien kuoretonta sahatavaraa saa tuoda unioniin 30 päivään marraskuuta 2016 asti noudattamatta tämän päätöksen liitteessä I olevaa 2 kohtaa edellyttäen, että tämän päätöksen liitteessä II vahvistettuja edellytyksiä on noudatettu.

▼B

2. ►M3 Tämän päätöksen liitteessä I ◄ olevan 1A ja 2 kohdan säännöksiä sovelletaan ainoastaan Amerikan yhdysvalloista peräisin oleviin, yhteisöön tuotavaksi tarkoitettuihin tartunnalle alttiisiin kasveihin ja tartunnalle alttiiseen puuhun, joka lähetetään Yhdysvalloista 1 päivänä marraskuuta 2002 tai sen jälkeen.

3. Toimenpiteitä, joista säädetään liitteessä IV olevan A osan I jakson 3 kohdassa Amerikan yhdysvalloista peräisin olevan Quercus L. -suvun puun osalta, mukaan lukien puu, jossa ei ole jäljellä sen luonnollista pyöreää pintaa, ei sovelleta tartunnalle alttiiseen Quercus L. -suvun puuhun, joka täyttää ►M3 tämän päätöksen liitteessä I ◄ olevan 2 kohdan b alakohdan vaatimukset.

4. Vuoden 2002 marraskuun 1 päivästä alkaen ►M1 suvun Viburnum, suvun Camellia ja suvun Rhododendron, lajia Rhododendron simsii Planch. lukuun ottamatta, kasvien istutukseen tarkoitettuja kasveja, siemeniä lukuun ottamatta ◄ , saa siirtää yhteisössä ainoastaan, jos niiden mukana on komission direktiivin 92/105/ETY ( 3 ) mukaisesti laadittu ja annettu kasvipassi.

4 artikla

Amerikan yhdysvalloista peräisin olevaa tartunnalle altista kuorta ei saa tuoda yhteisöön.

▼M1

5 artikla

1. Yhteisöstä peräisin olevia suvun Viburnum, suvun Camellia ja suvun Rhododendron, lajia Rhododendron simsii Planch. lukuun ottamatta, kasvien istutukseen tarkoitettuja kasveja, siemeniä lukuun ottamatta, ei saa siirtää ►M2 yhteisössä ◄ , elleivät ne täytä ►M3 tämän päätöksen liitteessä I ◄ olevassa 3 kohdassa vahvistettuja edellytyksiä. Näiden kasvien tuottajien on rekisteröidyttävä komission direktiivin 92/90/ETY ( 4 ) säännösten mukaisesti.

2. Jäsenvaltioiden on varmistettava, että rekisteröidyt tuottajat ilmoittavat jokaisesta kasvintuhoojan esiintymisepäilystä tai vahvistetusta esiintymisestä tuotantopaikalla asiasta vastaavalle kansalliselle viranomaiselle.

▼B

6 artikla

▼M1

1. Jäsenvaltioiden on tehtävä alueellaan virallisia tutkimuksia, jotka käsittävät sekä viljellyt että luonnonvaraiset kasvit, edellä tarkoitetun kasvintuhoojan varalta määritelläkseen, onko sen aiheuttamasta tartunnasta todisteita.

▼M2

2. Edellä 1 kohdassa säädettyjen tutkimusten tulokset on annettava tiedoksi komissiolle ja muille jäsenvaltioille vuosittain 1 päivään joulukuuta mennessä, sanotun kuitenkaan rajoittamatta direktiivin 2000/29/EY 16 artiklan 1 kohdan säännösten soveltamista.

▼M1

3. Jäsenvaltiot voivat ryhtyä alueellaan asianmukaisiin toimenpiteisiin seuratakseen virallisesti tartunnalle alttiiden kasvien siirtoja sen varmistamiseksi, että ne tapahtuvat tämän päätöksen edellytysten mukaisesti.

▼M3

6 a artikla

1. Jäsenvaltioiden on tehtävä kirjallinen ilmoitus komissiolle ja muille jäsenvaltioille, jos ne ovat käyttäneet 3 artiklan 1 kohdan toisessa alakohdassa säädettyä poikkeusta.

Poikkeusta käyttäneiden jäsenvaltioiden on toimitettava komissiolle ja muille jäsenvaltioille ennen kunkin vuoden heinäkuun 15:ttä päivää tiedot tämän päätöksen 3 artiklan 1 kohdan toisen alakohdan nojalla edellisenä vuonna tuotujen lähetysten määrästä ja yksityiskohtainen raportti kaikista tämän artiklan 2 kohdassa tarkoitetuista pysäyttämistapauksista.

2. Jäsenvaltioiden on kahden työpäivän kuluessa lähetyksen pysäyttämispäivästä tehtävä ilmoitus komissiolle ja muille jäsenvaltioille jokaisesta niiden alueelle 3 artiklan 1 kohdan toisen alakohdan nojalla tuodusta lähetyksestä, joka ei täytä liitteessä II vahvistettuja edellytyksiä.

3. Komissio pyytää Amerikan yhdysvaltoja toimittamaan sille tarvittavat tekniset tiedot, jotta komissio voi arvioida Kiln Drying Sawn Hardwood Lumber Certification -ohjelman toimintaa.

▼B

7 artikla

Jäsenvaltioiden on mukautettava 31 päivään lokakuuta 2002 mennessä toimenpiteet, jotka ne ovat toteuttaneet tarkoituksenaan suojautua haitallisen organismin kulkeutumista ja leviämistä vastaan, tämän päätöksen mukaisiksi ja niiden on ilmoitettava mukautetuista toimenpiteistä viipymättä komissiolle.

8 artikla

Tätä päätöstä tarkastellaan uudelleen ►M2 31 päivään tammikuuta 2008 ◄ mennessä.

9 artikla

Tämä päätös on osoitettu kaikille jäsenvaltioille.









►M3 LIITE I ◄

1A. Rajoittamatta direktiivin 2000/29/EY liitteessä III olevan A osan 2 kohdan ja liitteessä IV olevan A osan 1 jakson 11.1, 39 ja 40 kohdan soveltamista Amerikan yhdysvalloista peräisin olevien tartunnalle alttiiden kasvien mukana on oltava ►M1 direktiivin 2000/29/EY 13 artiklan 1 kohdassa ◄ tarkoitettu todistus, a) jossa todetaan kasvien olevan peräisin alueilta, joiden osalta tiedetään, ettei niillä esiinny haitallisen organismin Euroopan ulkopuolisia kantoja. Alueen nimi on merkittävä todistuksen alkuperäaluetta koskevaan kohtaan; tai b) joka on myönnetty sen jälkeen, kun virallisesti on varmennettu, että tartunnalla alttiissa kasveissa ei ole havaittu tuotantopaikalla merkkejä haitallisen organismin Euroopan ulkopuolisista kannoista viimeisen täydellisen kasvukauden alun jälkeen tehdyissä virallisissa tarkastuksissa, epäilyttävien oireiden varalta tehdyt laboratoriotestit mukaan luettuina. Todistus voidaan myöntää ainoastaan sen jälkeen, kun kasveista on otettu edustavia näytteitä ennen lähettämistä ja näytteet on tarkastettu ja todettu näissä tarkastuksissa vapaiksi haitallisen organismin Euroopan ulkopuolisista kannoista. Jälkimmäisestä seikasta on tehtävä kyseisen todistuksen kohtaan ”lisätietoja” seuraava maininta: ”todettu vapaaksi Phytophthora ramorum Werres, De Cock & Man in 't Veld sp. nov. -organismin Euroopan ulkopuolisista kannoista.”

1B. Edellä 1A kohdassa tarkoitetut yhteisöön tuodut tartunnalle alttiit kasvit saa siirtää yhteisössä ainoastaan, jos niiden mukana on direktiivin 92/105/ETY säännösten mukaisesti laadittu ja myönnetty, 3 artiklan 1 kohdassa tarkoitetut tarkastukset todistava kasvipassi.

2. Amerikan yhdysvalloista peräisin olevaa tartunnalle altista puuta saa tuoda yhteisöön ainoastaan, jos sen mukana on ►M1 direktiivin 2000/29/EY 13 artiklan 1 kohdassa ◄ tarkoitettu todistus, a) jossa todetaan puun olevan peräisin alueilta, joiden osalta tiedetään, ettei niillä esiinny haitallisen organismin Euroopan ulkopuolisia kantoja. Alueen nimi on merkittävä todistuksen alkuperäaluetta koskevaan kohtaan; tai b) joka on myönnetty sen jälkeen, kun virallisesti on varmennettu, että puusta on poistettu sen kuori ja: i) puu on särmätty siten, että sen pyöreä pinta on kokonaan poistettu; tai ii) puun vesipitoisuus prosentteina kuiva-aineesta ilmaistuna ei ylitä 20:tä prosenttia; tai iii) puu on desinfioitu tarkoituksenmukaisella kuumailma- tai kuumavesikäsittelyllä; tai c) jos kyseessä on sahatavara, joka on kuoretonta tai jossa on kuoren jäännöksiä, puuhun tai sen pakkaukseen nykyisen kaupallisen käytännön mukaisesti kiinnitetyllä ”Kiln-dried”, ”KD” tai jollakin muulla kansainvälisesti hyväksytyllä merkillä on osoitettu, että sahatavara on uunikuivattu ja että valmistusvaiheessa sen kosteuspitoisuus prosentteina kuiva-aineesta ilmaistuna on sopivien aika- ja lämpötilavaatimusten mukaisen käsittelyn aikana laskettu alle 20 prosenttiin.

▼M1

3. Yhteisöstä peräisin olevia suvun Viburnum, suvun Camellia ja suvun Rhododendron, lajia Rhododendron simsii Planch. lukuun ottamatta, kasvien istutuksen tarkoitettuja kasveja, siemeniä lukuun ottamatta, saa ►M2 siirtää yhteisössä ◄ ainoastaan, jos niiden mukana on kasvipassi, ja a) kasvit ovat peräisin alueilta, joilla kasvintuhoojaa ei tiedetä esiintyvän; tai b) kasveissa ei ole tuotantopaikalla havaittu kasvintuhoojan merkkejä viimeisen täydellisen kasvukauden alun jälkeen tehdyissä virallisissa tarkastuksissa, epäilyttävien oireiden varalta tehdyt laboratoriotestit mukaan luettuina, jotka on tehty vähintään kerran tarkoituksenmukaisina aikoina kasvien aktiivisessa kasvuvaiheessa ►M2 ja, 1 päivästä toukokuuta 2007 alkaen, jotka on tehty vähintään kaksi kertaa kasvukauden kuluessa tarkoituksenmukaisina aikoina kasvien aktiivisessa kasvuvaiheessa; näiden tarkastusten määrän osalta on otettava huomioon kasvien erityinen tuotantojärjestelmä ◄ ; tai ▼M2 c) jos kasveissa on tuotantopaikalla havaittu merkkejä kasvintuhoojasta, kasvintuhoojan hävittämiseksi on toteutettu tarkoituksenmukaiset menettelyt, jotka sisältävät ainakin seuraavaa: i) tartunnan saaneet kasvit ja niistä kahden metrin säteellä olevat kaikki tartunnalle alttiit kasvit, niiden kasvualustat ja kasvijätteet, on tuhottu, ii) kaikkien tartunnan saaneista kasveista 10 metrin säteellä olevien tartunnalle alttiiden kasvien ja tartunnalle alttiista erästä mahdollisesti jäljellä olevien kasvien osalta: — kasvit on säilytetty tuotantopaikalla, — virallisia lisätarkastuksia on tehty vähintään kaksi kertaa kolmen kuukauden kuluessa hävittämistoimenpiteiden aloittamisesta kasvien aktiivisessa kasvuvaiheessa, — kasveja ei ole tämän kolmen kuukauden aikana käsitelty mitenkään kasvintuhoojan aiheuttamien oireiden poistamiseksi, — kasvit on näissä virallisissa tarkastuksissa havaittu vapaiksi kasvintuhoojasta, iii) kaikille muille tuotantopaikalla oleville tartunnalle alttiille kasveille on tehty tehokkaita virallisia uusintatarkastuksia löydöksen jälkeen ja kasvit on näissä tarkastuksissa havaittu vapaiksi kasvintuhoojasta, iv) kahden metrin säteellä tartunnan saaneista kasveista on toteutettu asianmukaisia kasvinsuojelutoimenpiteitä.

▼M1

4. Jos merkkejä kasvintuhoojan esiintymisestä löydetään yhteisöstä muualta kuin tuotantopaikalta, jäsenvaltioiden on ryhdyttävä aiheellisiin toimenpiteisiin vähintään sen hillitsemiseksi. Tämä voi sisältää sen alueen määrittämisen, jolla edellä tarkoitetut toimenpiteet on toteutettava.

▼M3









LIITE II

I OSA

Päätöksen 3 artiklan 1 kohdan toisessa alakohdassa tarkoitetut edellytykset:

Päätöksen 3 artiklan 1 kohdan toisessa alakohdassa tarkoitetut edellytykset, joiden nojalla Amerikan yhdysvalloista peräisin olevaa Acer macrophyllum Pursh- ja Quercus spp. L. -lajien kuoretonta sahatavaraa saa tuoda unioniin noudattamatta liitteessä I olevaa 2 kohtaa, ovat seuraavat:

1) jotta puutavara voi päästä Kiln Drying Sawn Hardwood Lumber Certification -ohjelman piiriin, jäljempänä ’ohjelma’, sen on oltava työstetty sahoilla tai käsitelty asianmukaisissa tiloissa, jotka Yhdysvaltojen National Hardwood Lumber Association (NHLA) on hyväksynyt ja auditoinut;

2) puutavaran on oltava uunikuivattu (kiln-dried) siten, että sen kosteuspitoisuus ilmaistuna prosentteina kuiva-aineesta on asianmukaisen aika/lämpötila-ohjelman mukaisessa käsittelyssä laskenut alle 20 prosenttiin;

3) kun 2 kohdassa asetettu edellytys on täytetty, kuhunkin nippuun (bundle) kiinnitetään teräksinen tunnisteliuska (ID clip) 1 kohdassa tarkoitetun sahan nimeämän vastuuhenkilön toimesta tai hänen valvonnassaan. Kussakin tunnisteliuskassa on oltava merkintä ”NHLA – KD” ja jokaiselle nipulle osoitettu yksilöllinen numero;

4) sen varmistamiseksi, että 2 ja 3 kohdassa asetetut edellytykset täyttyvät, puutavaraan on sovellettava tarkastusjärjestelmää, joka perustetaan ohjelman puitteissa ja joka sisältää riippumattoman kolmannen osapuolen pätevien ja tätä tarkoitusta varten hyväksyttyjen tarkastajien suorittaman kuljetusta edeltävän tarkastuksen ja seurannan hyväksytyillä sahoilla. Yhdysvaltain maatalousministeriön kasvintarkastus- ja eläinlääkintäviranomainen (Animal and Plant Health Inspection Service, US Department of Agriculture) suorittaa ajoittaisia lähetystä edeltäviä tarkastuksia ja puolivuosittaisia auditointeja, jotka koskevat ohjelmaan liittyviä NHLA:n asiakirjoja ja menettelyjä, riippumattoman kolmannen osapuolen tarkastajia sekä sahoja ja muita asianmukaisia toimitiloja, jotka ovat mukana ohjelmassa.

5) puutavaran mukana on oltava tämän liitteen II osassa vahvistetun mallin mukainen vakiomuotoinen uunikuivaustodistus (Certificate of Kiln Drying), jonka on antanut henkilö tai henkilöt, joilla on valtuudet osallistua ohjelmaan, ja joka on NHLA:n tarkastajan vahvistama. Uunikuivaustodistus on täytettävä, ja sen on sisällettävä tiedot kuorettoman sahatun puutavaran määrästä lautajalkoina (board feet) ja kuutiometreinä. Todistuksessa on myös täsmennettävä nippujen kokonaismäärä ja kullekin nipulle osoitetun tunnisteliuskan numero.

II OSA

Model of Certificate of Kiln-drying

Agreement No. 07-8100-1173-MU

Cert #. xxxxx-xxxxx

CERTIFICATE OF KILN DRYING

Sawn Hardwood Lumber







Lumber Kiln Dried by Consignee Name of Company: Name: Address: Address: City/State/Zip: City/State/Zip: Phone: Country: Order #: Port: Invoice #: Container #: Customer PO#:

Certificate Standard: This certifies that the lumber described below is of the allowed genera Quercus sp. and/or Platanus sp. and/or the species Acer saccharum and/or Acer macrophyllum; and has met the treatment requirements of the Dry Kiln Operators Manual and is bark free.

Description of Consignment:

Botanical Name of wood:

List species, thickness, grade of various items contained in shipment:







Bundle Numbers Clip ID Numbers Board Footage Cubic Meters Totals: # Bundles BdFt Cubic Meters:

(This document is issued under a program officially approved by the Animal, Plant, Health, and Inspection Service of the U.S. Department of Agriculture. The products covered by this document are subject to pre-shipment inspection by that Agency. No liability shall be attached to the U.S. Department of Agriculture or any representatives of the Department with respect to this certificate.)

AUTHORIZED PERSON RESPONSIBLE FOR CERTIFICATION







Name (print) _ Title _ I certify that the products described above satisfy the Kiln Drying requirements listed under Certificate Standard and is bark free. Signature _ Date _

NATIONAL HARDWOOD LUMBER ASSOCIATION VALIDATION







Name (print) Authorized signature Title Date

National Hardwood Lumber Association PO Box 34518, Memphis, TN 38184–0518 | Ph. 901-377-1818 | Faksi 901-347-0034 | www.nhla.com

PLEASE SIGN THIS FORM IN BLUE INK